google/wiki40b huggingface dataset:
Hamre kirke

Historie

På denne plassen som er det eldste kirkestedet på Osterøy, hadde det tidligere stått en stavkirke fra cirka år 1024, da det i det året ble bestemt på Mostratinget at Hamre kirke skulle være hovedkirke (fjerdingkirke) for hele Nordhordland. I den første kristne tiden var dette trolig den eneste kirken i Nordhordland. Stavkirken ble revet da den nåværende kirken ble bygget. Kirken ble delvis ombygget i 1859 og restaurert på 1940-tallet.

Inventar

Innvendig er det døpefonten i kleberstein som er det eldste inventaret. Den er ifra omtrent år 1250. Det nest eldste i kirken er hoveddelen av et middelaldersk alterskap. Dette er lagd i Lübeck omkring år 1480.
Ny-Ålesund Science Managers Committee

Ny-Ålesund Science Managers Committee (forkortet NySMAC) ble etablert i 1994 for å fremme samarbeid og koordinering i forskningsmiljøet i Ny-Ålesund på Spitsbergen, Svalbard.
Sekretariatet til NySMAC er lokalisert i lokalene til Norsk Polarinstitutt i Longyearbyen og styreleder er Hajime Ito fra den japanske forskningsorganisasjonen National Institute of Polar Research.
Artematopodidae

Utseende

Små til middelsstore (2,5 – 10 mm), avlange biller, oversiden hårete. Hodet er stort og bredt med små fasettøyne. Antennene er nokså lange, 11-leddete og trådformede. Brystskjoldet (pronotum) er forholdsvis lite, bredere enn langt. Dekkvingene har en dyp lengdefure nær sømmen (sømstripe). Beina er slanke, med 5-leddete føtter.
Luyang

Luyang (kinesisk: 庐阳区; pinyin: Lúyáng Qū) er et bydistrikt i provinsen Anhui i Folkerepublikken Kina. Det ligger i byprefekturet Hefei.
Det har et areal på 140 km² og teller 400 000 innbyggere (2004).
Støysender

Støysender er en radiosender som sender på samme frekvens som en annen sender (stasjon) for å forstyrre denne stasjons program eller sendinger.
Typisk anvendelse er støysendere rettet mot radio, radar og sonar. Tidligere var målgruppen militæret, men med en stadig økende mengde sivil radioommunikasjon er det blitt attraktivt for kriminelle å bruke støysendere for å hindre varsling av pågående aktivitet. Samtidig bruker politiet støysendere for å hindre kriminelle i å kommunisere og for å fremtvinge identifisering
Det bør også nevnes at slike sendere ble brukt under okkupasjonen av Norge for å forstyrre sendinger fra BBC og Frihetssenderen.
Jose Abad Santos

Jose Abad Santos er en kommune i provinsen Davao Occidental på Filippinene. Under folketellingen i 2000 kom man til et befolkningstall på 57 147 i 11 259 husstander.
Tarong kullkraftverk

Tarong kullkraftverk er et kullkraftverk i Australia. Det har en installert produksjonskapasitet på 1470 MW. Brenseltypen er kull.
Gestriana

Utseende

En middelsstor, avlang, svart trebukk med mørkt blåfiolett, metallisk glans. Antennene er litt kortere enn kroppen og noe sagtakkede. Pronotum er avrundet sekskantet, dekkvingene jevnbrede med et bredt, gult tverrbånd. Beina er slanke.

Levevis

Larvene utvikler seg i ved av løvtrær.

Utbredelse

Arten lever i den sørlige Kina (Guangxi).
Luxi (Honghe)

Luxi (kinesisk: 泸西县; pinyin: Lúxī Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Befolkningen var på 362 400 innbyggere i 1999.
Hypselomus

Utseende

En middelsstor, gulbrun trebukk. Arten kjennes lett på at den ved roten av dekkvingene er et par buede, opphøyde kjøler som til sammen danner en hestesko (åpning bakover), disse har åtte-ti svarte knøler på hver side. Dekkvingenes "skuldre" står fram som butte tenner.

Utbredelse

Arten er utbredt i det sørøstlige Brasil, Bolivia og Paraguay.
Geilo Idrettslag

Geilo Idrettslag er et idrettslag fra Geilo i Buskerud. Geilo Idrettslag har 1620 medlemmer og organiserer aktiviteter i 11 undergrupper innen fotball, langrenn/skiskyting, freeski, alpint, sykkel, bordtennis, golf, snowboard, telemark, håndball og allidrett. Geilo Idrettslag har hatt utøvere med deltakelse i flere OL. I 2014 ble hele 4 deltakere fra klubben tatt ut til OL i Sotsji (2 freeski, 1 skiskyting, 1 snowboard).
Klubben har sine kontorer i Geilohallen. Daglig leder er Espen Nordby Andersen og styreleder er Reidar Aasheim.

Historikk

Klubben ble først stiftet som Gjeilo Sportsklubb, 2. desember 1917. 35 personer møtte på stiftelsesmøtet. Klubben skiftet navn til Gjeilo Idrettslag, 19. mai 1918, og senere til Geilo Idrettslag.  Geilo IL er arrangør av Skarverennet som arrangeres hvert år i slutten av april. Rennet ble arrangert første gang i 1974, og går fra Finse til Ustaoset langs det storslagne Hallingskarvet. Av andre større arrangement kan nevnes Skarverittet og turrittet Voss-Geilo.
Antichrist Superstar

Antichrist Superstar er bandet Marilyn Mansons andre fullengde studioalbum, utgitt i 1996. Albumet skapte bevissthet om bandet og ledet til mange protester på grunn av bandets antatte antikristene ståsted. Det var produsert av bandets leder Marilyn Manson og Nine Inch Nails' frontmann Trent Reznor.
Albumet er et konseptalbum i en tredels historie, en misbrukt og giddeløs person (representert som "The Worm") blir en innflytelsesrik rockestjerne og forvandles til slutt til den kraftige "Disintegrator." I et intervju med Kerrang! sier Manson at det er en hyllest til, og inspirert av, filosofen Friedrich Nietzsche. Albumet er med vilje uklart, så mottakerne kan skape sine egne konklusjoner. Men Manson sier selv at hovedmeldingen i albumet er å være et individuell med dine egne tanker, og at man skal drepe de gamle læringene som kristendom.
Albumet starter og slutter med den samme, uklare frasen "When you are suffering, know that I have betrayed you."
NM i judo 1976

NM i judo 1976 ble arrangert i Haugerudhallen i Oslo 20.-21. mars.
Kongepokalen ble vunnet av Petter Lind.
Tagen på bar gärning

Tagen på bar gärning er et konsertalbum med Tomas Ledin, utgitt i 1978. Albumet ble produsert av Leif Carlqvist.
Ferdinand I av León

Ferdinand I av León, også kalt Ferdinand den store (spansk:  Fernando el Magno; født 1017, død 27. desember 1065 i León) var fra 1035 til sin død konge av Kastilla, fra 1037 av Kastilla og León.

Bakgrunn

Ferdinand var sønn av  Sancho III av Pamplona, men det består noe uenighet om i hvilken rekkefølge Sancho IIIs sønner var født. Han var med sikkerhet en yngre sønn, og sannsynligvis født etter 1011, da hans kildene første gang nevner foreldrenes ekteskap. De fleste og mest pålitelige kilder fører Sanchos sønner i rekkefølgen Ramiro, García, Gonzalo, så Ferdinand. 
Tre dokumenter fra katedralen i Pamplona oppfører dem slik, og fire fra klosteret San Juan de la Peña. Et charter fra Pamplona, datert 29. september 1023, oppfører dem slik, García, Ferdinand, då Gonzalo, og deres bror den uekte Ramiro.

Konge

Ferdinand etterfulgte sin fra Sancho III av Pamplona i 1035 denne som konge av Kastilla. 
Etter at han i 1037 beseiret sin svoger Bermudo III av León i slaget ved Carrion, erobret han han også León, Asturia og Galicia, og skapte derigjennom kongeriket Kastilla. Fra sin bror Garcia V erobret han den på østre side av Ebro liggende delen av Navarra. 
Ferdinand er også minnet for sine seirer mot maurerne, noe som var blitt lettet ved at muslimske enhet om Al-Andalus var gått til ende med Cordoba-kalifatets sammenbrudd etter Almansors død i 1002 og den siste kalifens død i 1031. Kong Ferdinand jaget maurerne fra Coimbra i 1064. Hans styrker truet deretter Toledo og Alcalá de Henares. I 1063 hadde Abbad II latt overførte den hellige Isidors levninger fra Sevilla til Leon. 
Hans store rike ble ikke bestående, idet han lot det dels opp mellom sine tre sønner. Også hans to døtre fikk noen mindre områder, Zamora og Toro.
Eter (kjemi)

Navnsetting

Som navn på etere bruker man oftest stoffgruppenavnet. Man oppgir alkylgruppene på hver side av oksygen-atomet i alfabetisk rekkefølge og legger til ordet eter. Således blir CH₃-CH₂-O-CH₂-CH₃ kalt dietyleter. Dette er den meste kjente eteren, og kalles ofte bare «eter».

Fremstilling

Etere kan fremstilles ved kondensasjonsreaksjon. Da reagerer to alkoholmolekyler med hverandre og spalter av vann. Et eksempel er gitt i reaksjonen under: 
CH₃CH₂OH + CH₃CH₂OH → CH₃CH₂OCH₂CH₃ + H₂O
Emire og Lillebror

Emire og Lillebror (Emir Mulaosmanovic og Assad Arif) er en norsk rapduo fra Oslo, utløper fra hiphop kollektivet Minoritet1.
Emire og Lillebror var sammen med Amina Sewali hovedpersoner i en seks episoders dokumentar på NRK kalt «Glatte Gater» i 2007, som ble til filmen «99% ærlig», høsten 2008. De gav ut debutalbumet med navnet 99% ærlig samtidig med kino premieren på Carambole Records.
Emire og Lillebror har skrevet flere teaterstykker, som «Romeo & Julie in Rap», som ble vist på M/S «Innvik» i 2008, og «Tæsjern på Grønland» som gikk på Drammen Teater, Dramatikkens hus og Oslo Nye Teater i 2010.
I tillegg har duoen medvirket i flere kinofilmer, som Margreth Olins Engelen, Nord, og Assad Arif hadde også en liten rolle i Mannen som elsket Yngve
Emire og Lillebror er arrangører av prosjektet «Gatekunst» som har gitt ut tre fulle musikkalbum, med medvirkende artister som Karpe Diem, Ken Ring, Jesse Jones, Tommy Tee, og flere andre fra norsk hiphop.
Johan Laidoner

Utdannelse

Laidoner ble født i Viiratsi, Estland, da en del av Det russiske keiserdømmet.  Som gutt jobbet han som gjeter om sommeren og gikk på menighetsskolen resten av året.  I 1901 meldte han seg frivillig til hæren.  Han ble først stasjonert i Kaunas i Litauen i et infanteriregiment.  I 1902 begynte han på militærakademiet i Vilnius, hvor han også møtte sin framtidige polske kone Maria.  I 1909 fortsatte Laidoner sin militære utdannelse ved Nikolai militærakademi i St. Petersburg.
Idrætsforeningen Odd

Stiftelsen

Mot slutten av en skitur i mars 1885 ble Olaf Kragnæs, Hans Olsen, Hjalmar Johansen og Carl C. Pedersen enige om å danne en forening som skulle drive all slags idrett. 29. mars 1885 møttes 11 personer til stiftelsesmøte, og Ragnvald Blakstad ble idrettsforeningens første formann. Etter forslag fra Blakstad tok foreningen navnet Odd. Inspirasjonen til navnet kom fra sagnskikkelsen Orvar Odd, i samtiden gjort kjent gjennom Viktor Rydbergs bok Seierssverdet.

Odds Ballklubb

Fotball er idretten Odd er mest kjent for, og hvor den har sine fremste meritter. Klubben spiller i eliteserien og har vunnet norgesmesterskapet hele 12 ganger. 11 av mesterskapene kom før andre verdenskrig, det siste i 2000. Fotball ble første gang tatt opp på Idrætsforeningen Odds program i 1887, men aktiviteten døde ut kort tid etter. Fotballen ble imidlertid gjenopptatt i 1893, og 31. mars 1894 ble Odds ballklubb stiftet. Odd er med det en av Norges aller eldste fotballklubber.
I 1903 fikk klubben idrettsplass på Falkum. Samme sted ble Odd stadion innviet 23. juni 1923. I 2007 ble stadion bygd om og fikk navnet Skagerak Arena.
Fra 1994 til og med 2012 gikk fotballsatsingen under navnet Odd Grenland.

Odds Skiklubb

Odd arrangerte skirenn for første gang i 1886, og skiidretten ble utskilt som egen del 18. januar 1896. Klubben anla flere hoppbakker, blant annet Kikutbakken (1902) og Oddbakken (1922). I 1962 arrangerte Odd NM på ski.
To Odd-skiløpere har vunnet kongepokalen. Olav Hegna (som også representerte IL Skade) ble tildelt kongepokal i 1912. Gregorius Gravlid fikk kongepokal etter Holmenkollrennet i 1916.

Odds Turnforening

Turn var med som aktivitet fra stiftelsen i 1885, og i 1886 deltok Odd i Norges første nasjonale turnstevne. Odds turntreninger foregikk til å begynne med i Latinskolens gymnastikksal, men i 1912 fikk Odd egen turnhall. I 1971 ble hallen overtatt av menigheten Tabernaklet. I dag trener Odds turnere i gymsalen til Skien videregående skole på Prestejordet.
Hjalmar Johansen representerte Odd i den norske troppen under turnstevnet ved verdensutstillingen i Paris i 1889. Han gjorde seg bemerket da han som høydepunktet i programmet tok saltomortale over 42 personer på rekke. Peter Hol vant de tre første individuelle norgesmesterskap som ble arrangert (1907, 1911 og 1914). Tre Odd-turnere, Peter Hol, Per Mathias Jespersen og Finn Münster var med og tok gull i troppsgymnastikk under OL i Aten i 1906.

Andre idretter

Idrætsforeningen Odd har gjennom historien drevet mange idretter hvor de i dag ikke lenger har aktivitet. Odds skøyteklubb ble etablert i 1909, mens Odds friidrettsklubb ble etablert i 1916. Klubben har fostret to norgesmestere i friidrett. Eigil Lie ble norgesmester på 1500 meter i 1900, og Oddvar Thorsen vant maraton under NM i 1961 og 1962.
I 1921 kom egne grupper for bryting og boksing, og i 1932 ble disse gruppene selvstendige klubber. Rolf Stokke vant NM i bryting i tungvektsklassen i 1923.
Bandyklubb ble forsøkt stiftet første gang i 1912 og på nytt etablert ca. 1930, som undergruppe under Odds skøyteklubb. Bandylaget spilte i øverste divisjon i 1940 og 1948.
David F. Houston

Biografi

Houston ble uteksaminert fra College of South Carolina i 1887 og fortsatte med videre studier innenfor statsvitenskap ved Harvard University. Han underviste siden statsvitenskap ved University of Texas, hvor han avanserte til å bli fakultetens dekanus. I perioden mellom 1902 til 1905 var han rektor for Agricultural and Mechanical College of Texas (som nå heter Texas A&M University). I perioden 1905 til 1908 var han rektor for University of Texas i Austin og deretter kansler for Washington University in St. Louis i perioden 1908 til 1913.
Han tjenestegjorde som USAs landbruksminister i perioden 1913 til 1920 og deretter som finansminister i perioden 1920 til 1921, begge embeter under president Woodrow Wilson. I sin tid som landbruksminister fikk han igjennom flere lover i kongressen, som blant andre Smith-Lever Act, Farm Loan Act og Warehouse Act. Som finansminister fikk han flere vanskelige problemstillinger å takle på grunn av at landet kom rett fra første verdenskrig, og Houston gikk av som minister ved Wilsons avgang.
Etter den politiske karrieren var han i næringslivets tjeneste, blant annet som administrerende direktør for Bell Telephone Securities og visedirektør for AT&T.
Roy S. Nelson Generating Plant

Roy S. Nelson Generating Plant er et varmekraftverk i Calcasieu Parish, delstaten Louisiana, USA. Det har en installert produksjonskapasitet på 615 MW, fordelt på 1 blokk / turbin. Operatør er Entergy Co. Brenselkilden er kull.
Soozie Tyrell

Bakgrunn

Soozie Tyrell ble født som datter av en amerikansk militær tjenestemann som reiste omfattende. Til sist bosatte familien i Florida hvor hun kortvarig fulgte undervisning i musikkteori ved Universitet i South Florida. Deretter flyttet hun til New York hvor hun opptrådte som gatemusikant i en rekke år. Sammen med Patti Scialfa og Lisa Lowell dannet en gatemusikkgruppe kjent som Trickster.

Karriere

Tyrell begynte å opptre på innspillinger med Southside Johnny & The Asbury Jukes' Love is a Sacrifice i 1980. Deretter ledet hun sin egen countrygruppe Soozie & High in the Saddle. Fra midten av 1980-tallet samarbeidet hun med David Johansen og hans alterego «Buster Poindexter» i femten år, opptrådte på seks album og en rekke turner foruten også samarbeid på musikalen Poet's Café. Tyrell, Scialfa og Lowell opptrådte på David Johansens album oppkalt etter hans sceneframtoning Buster Poindexter som ble utgitt i 1987 på RCA Records som blant annet hadde en populær selskapsdanssingelen «Hot-Hot-Hot». Deres vennskap og felles innspillingsprosjekter har fortsatt fram til i dag.
Tyrell opptrådte første gang med Bruce Springsteen i 1992 på hans album Lucky Town som korist. Hun deltok deretter på hver eneste Springsteen-album med nytt studiomateriale siden den gang, hovedsakelig med spille fiolin og synge kor og som støttevokalist, inkludert på albumene The Ghost of Tom Joad og Devils & Dust, som ikke var album med E Street Band, noe som har gjort at hun er den musikeren som har spilt på flere Springsteen-album enn noen andre medlemmer av E-Street Band, med unntak av Patti Scialfa og Springsteen selv.
I 2002 ble hennes fiolin et hovedelement for lyden på Springsteens album The Rising, og Tyrell ble med E Street Band for den påfølgende Rising-turneen i 2002–2003. Hun hadde også en framtredende rolle på hans ikke E Street, storband og folkemusikkorienterte album fra 2006, We Shall Overcome: The Seeger Sessions og påfølgende turneen med Sessions Band.  Hun bidro på Springsteens album Magic (2007), Working on a Dream (2009), og Wrecking Ball (2012), og var en vesentlig del av Springsteen og E Street Bands påfølgende turneene for albumene Magic, Working on a Dream, og Wrecking Ball. På disse var hun på scenen for hver eneste sang, spilte akustisk gitar i tillegg til fiolin, og sang på en del duetter når andre medlemmer og Springsteens ektefelle Patti Scialfa ikke var tilstede.
I 2003 ble Tyrells debutalbum White Lines utgitt på Treasure Records.
Harstad kommunestyre 2015–2019

Harstad kommunestyre 2015–2019 ble valgt 14. september 2019.
Et samarbeid mellom Arbeiderpartiet, Venstre, Senterpartiet og Kristelig Folkeparti hadde flertall i kommunestyret mellom 2015 og 2019. Opposisjonen bestod av Fremskrittspartiet, Høyre, Sosialistisk Venstreparti, Rødt og Miljøpartiet de grønne.
Kommunestyret i Harstad består av 35 representanter og ble redusert fra 43 representanter i 2011. Ved kommunevalget i 2015 var det 19 256 stemmeberettigede, og stemmene fordelte seg som vist i tabellen nedenfor.
Anna Louisa Karsch

Bakgrunn

Anna Louise Dürbach var datter av en verdshuseier, og etter at faren døde i 1728 vokste hun opp hos slektninger i Tirschtiegel, der hun lærte seg å lese og skrive og fikk grunnleggende kunnskaper om latin. I 1732 hentet moren sin uønskede datter tilbake, ettersom hun nå var kommet i en alder da hun kunne være til nytte som barnepike for sine stesøstre, passe på kyrne og være tjenestepike.
I 1738 inngikk hun ekteskap med dukmakeren Michael Hirsekorn fra Schwiebus, og de fikk fire barn. Under dette ekteskapen begynte hun å dikte, men hennes voldelige mann likte ikke det noe særlig. I 1748 lot han seg skille fra sin svangre hustru, fordi hun ikke maktet å ta vare på sine plikter i husholdet, og sendte henne tilbake til moren.
I 1749 fikk moren hene gift med skredderen Daniel Karsch fra Fraustadt. Anna Louisa fikk ytterligere tre barn, men også dette ekteskapet var ulykkelig, fordi Daniel Karsch var en drukkenbolt.

Diktning

Anna Louisa Karsch begynte sin dikterkarriere som leilighetsdikter. Etter utbruddet av sjuårskrigen ble hennes hyllingsdikt til Fredrik II av Preussen spredd over hele landet, og dette førte til at hun fikk innpass i Berlins litterære sirkler. Kongen lovet henne pensjon og et nytt hus, men glemte henne etter at nyhetens interesse bleknet ved hoffet, og hun sank ned i fattigdom. 
Den nye kongen, Fredrik Vilhelm II av Preussen, oppfylte imidlertid forgjengerens lovnader, og i sitt nye hus fortsatte hun å skrive dikt livet ut.
Johann Wilhelm Ludwig Gleim utropte Karsch til den tyske Sapfo, men på begynnelsen av 1800-tallet var hun nesten fullstendig glemt, og i den grad hun var husket ble diktene framstilt som smakløse og motbydelige. Dette kan oppfattes som en hyllest til originalitet og ikke til perfeksjon, for Karschs dikt er hjertefølte og oppriktige i en grad som var nær ukjent innen den formelle, kunstlete og lettbeinte lyrikken som dominerte i hennes tid.
Karschs datter Caroline Luise von Klencke ble en kjent lyriker og dramatiker. Carolines datter, Helmina von Chézy, huskes som forfatter fordi Franz Schubert skrev scenemusikken til hennes skuespill Rosamunde (1823). Helmina skrev også librettoen til Carl Maria von Webers opera Euryanthe.
Institutt for arkeologi, historie, religionsvitenskap og teologi

Institutt for Arkeologi, historie, religionsvitenskap og teologi (AHR) er et institutt under fakultetet for humanioria, samfunnsvitenskap og lærerutdanning ved Universitetet i Tromsø – Norges arktiske universitet. 
Instituttet forsker spesielt på nordnorske forhold og har sterke forskningsmiljø knyttet til samtidsarkeologi, minoritetshistorie, nordområdehistorie, kald krig, urfolksreligion og fenomenologi. De siste tretti årene har instituttet hatt et samarbeid med russiske historikere, og publisert bøker russisk.
Instituttet fikk universitetets arbeidsmiljøpris for 2018, og fakultetets formidlingspris i 2017. Instituttets ansatte har fått priser for sitt faglige arbeid.
AHR har pr. 2019 omlag 70 ansatte og ledes per 2019 av John McNicol.
Vietnamesere i Kina

Vietnameserne i Kina utgjør ett av de 55 offentlig anerkjente minoritetsfolkene i Fastlands-Kina. På kinesisk omtales de som Jīng (京族; pinyin: Jīngzú); i offentlige oversikter staves navnet også romanisert som Gin.
Med dette minoritetsfolket dreier det seg om vietnamesere som har bodd i Sørkina tildels i hundrevis av år, og ikke om den moderne tids studenter og handelsfolk som måtte være i Kina.
De taler vietnamesisk ispedd kantonesisk, og de fleste av de minst 22.517 bor på tre øyer i Tonkinbukten som utgjør del av Guangxi.
Naomi Ogbeta

Sesongen 2015

Ogbeta ble engelsk U20-mester i 2015, med et hopp på 12,98 meter. Hun deltok i Ungdoms-VM i friidrett 2015 i Cali i Colombia, og fikk 13. beste resultat i kvalifiseringsrunden, og nådde dermed ikke finalen.

Sesongen 2016

Hun vant tresteg under det nordengelske U20-mesterskapet innendørs i 2016, og vant også det engelske U20-mesterskapet innendørs. Hun kom på andre plass i Welsh Athletics International. Utendørs vant hun tresteg under det nordengelske U20-mesterskapet i friidrett og det engelske U20-mesterskapet.

Sesongen 2017

Hun ble igjen nordengelsk U20-mester innendørs i 2017, og vant det britiske universitetsmesterskapet innendørs (BUCS Championships). Hun vant det nordengelske U20-mesterskapet utendørs i juni, og vant det engelske U20-mesterskapet. Hun satte ny personlig rekord da hun vant Britisk mesterskap i friidrett 2017, med 13,64 meter, og hun slo Sineade Gutzmore med 20 cm. Under U20-EM i friidrett 2017 fikk hun bronse i tresteg, bak Violetta Skvartsova og Ilionis Guillaume.

Sesongen 2018

Det engelske mesterskapet i friidrett innendørs 2018 ble arrangert i Sheffield, og Ogbeta vant der seniorklassen. I Britisk mesterskap i friidrett innendørs 2018 vant hun gull (Kimberly Williams vant stevnet men stilte utenfor konkurranse), med ny personlig rekord innendørs på 13,65 meter. Hun vant tresteg under det britiske universitetsmesterskapet utendørs, og vant det engelske U23-mesterskapet og Britisk mesterskap i friidrett 2018. 
I juli representerte hun Storbritannia under Verdenscupen i friidrett 2018, og kom på sjetteplass i tresteg. Under EM i friidrett 2018 forbedret hun sin personlige rekord i kvalifiseringsrunden til 14,15 meter, og kom på 12.-plass i finalen med 13,94 meter.
Kyle Smaine

Karriere

Sharpe tok gull i halfpipe i VM i freestyle 2015 i Kreischberg, og fikk sin debut i X Games året etter, med en 9.-plass i Vinter-X Games Aspen 2016.
I X Games Oslo 2016 kvalifiserte han seg til SuperPipe-finalen og endte på en 8.-plass.